ಕೋಬ್ರಾದಲ್ಲಿ KGF2 ಚಿತ್ರಕ್ಕಿಂತ ಎರಡು ಪಟ್ಟು ಸಂಭಾವನೆ ಪಡೆದ ಶ್ರೀನಿಧಿ ಶೆಟ್ಟಿ..! ಶ್ರೀನಿಧಿ ಶೆಟ್ಟಿ ರೀನಾ ಆಗಿ ಜನರಿಗೆ ಮೆಚ್ಚುಗೆಯಾಗಿದ್ದಾರೆ. ಕೆಜಿಎಫ್ ಚಾಪ್ಟರ್1 ಮತ್ತು ಚಾಪ್ಟರ್ 2 ಇವ್ರ ಕರಿಯರ್ನ ಉತ್ತುಂಗಕ್ಕೆ ತೆಗೆದುಕೊಂಡು ಹೋಗಿದೆ. ಕೆಜಿಎಫ್ ಆದ್ಮೇಲೆ ಯಾವ್ದೆ ಸಿನಿಮಾ ರಿಲೀಸ್ ಆಗಿಲ್ಲ ಅನ್ನೋ ಬೇಜಾರು ಎಲ್ಲರಲ್ಲೂ ಇದೆ. ಅದು ಆಗಸ್ಟ್ 11 ರವರೆಗೆ ಮಾತ್ರ. ಇದಾದ ಬಳಿಕ ಇರೋದೇ ಇಲ್ಲ. ಯಾಕಂದ್ರೆ, ಅವತ್ತು ಶ್ರೀನಿಧಿ ಅಭಿನಯದ ಕೋಬ್ರಾ ಸಿನಿಮಾ ರಿಲೀಸ್ ಆಗ್ತಿದೆ. ಕೇವಲ ದಕ್ಷಿಣ ಭಾರತ ಅಲ್ಲ ಇಂಡಿಯನ್ ಸಿನಿಮಾ ಇಂಡಸ್ಟ್ರಿಯ ಮೋಸ್ಟ್ ವರ್ಸಟೈಲ್ ಆಯಕ್ಟರ್ ವಿಕ್ರಮ್ ಜೊತೆ ನಮ್ಮ ಕನ್ನಡತಿ ಶ್ರೀನಿಧಿ ಶೆಟ್ಟಿ ಸ್ಕ್ರೀನ್ ಶೇರ್ ಮಾಡಿಕೊಳ್ತಿರೋದೇ ಗ್ರೇಟ್. ಬಟ್ ವಿಷ್ಯ ಅದು ಅಲ್ಲವೇ ಅಲ್ಲ, ನಾವ್ ಇವತ್ತು ಹೇಳ್ತಿರೋದು ನಿಧಿಯ ಬಗ್ಗೆ. ಅದೇ ಶ್ರೀನಿಧಿ ರೆಮ್ಯೂನರೇಷನ್ ಕುರಿತು. ಅಸಲಿ ವಿಷ್ಯ ಏನಂದ್ರೆ, ಕೋಬ್ರಾ ಸಿನಿಮಾಗಾಗಿ ಶ್ರೀನಿಧಿ ಶೆಟ್ಟಿ ಎಷ್ಟು ಸಂಭಾವನೆ ಪಡೆದರು ಅನ್ನೋದು. ಅದಕ್ಕೆ ಉತ್ತರ ಕೆಜಿಎಫ್ಗಿಂತ ಡಬಲ್. ಶ್ರೀನಿಧಿ ಶೆಟ್ಟಿ ಕೆಜಿಎಫ್ಗೆ ಪಡೆದ ಸಂಭಾವನೆಗಿಂತ ಎರಡು ಪಟ್ಟು ಹೆಚ್ಚು ರೆಮ್ಯೂನರೇಷನ್ ಪಡೆದಿದ್ದಾರೆ ಅನ್ನೋದು ಸುದ್ದಿ ಸೌತ್ ಇಂಡಿಯಾದಲ್ಲಿ ಹರಿದಾಡ್ತಿದೆ. ಈ ಮೂಲಕ ಶ್ರೀನಿಧಿ ಹೈಯೆಸ್ಟ್ ಪೇಯ್ಡ್ ನಟಿಯರ ಸಾಲಿಗೆ ಸೇರಿದ್ದಾರೆ ಅನ್ನೋ ಟಾಕ್ ಶುರುವಾಗಿದೆ. ಹಾಗಾದ್ರೆ, ಕೆಜಿಎಫ್ಗೆ ಶ್ರೀನಿಧಿ ಪಡೆದಷ್ಟು ಎಷ್ಟು? ಕೋಬ್ರಾಗೆ ಸಿಕ್ಕಿದ್ದು ಎಷ್ಟು? ನ್ಯಾಷನಲ್ ಮೀಡಿಯಾವೊಂದು ವರದಿ ಮಾಡಿರೋ ಪ್ರಕಾರ ಶ್ರೀನಿಧಿ ಶೆಟ್ಟಿ ಕೆಜಿಎಫ್ ಚಾಪ್ಟರ್2 ಪಡೆದದ್ದು 3 ಕೋಟಿಯಂತೆ. ಅದೇ ಶ್ರೀನಿಧಿ ಕೋಬ್ರಾ ಸಿನಿಮಾಗೆ 6 ರಿಂದ 7 ಕೋಟಿ ಸಂಭಾವನೆ ಪಡೆದಿದ್ದಾರೆ ಎಂದು ಇಂಡಿಯಾ ಟುಡೇ ವರದಿ ಮಾಡಿದೆ. ಆಶ್ಚರ್ಯ ಅಂದ್ರೆ, ಕೋಬ್ರಾ ಶ್ರೀನಿಧಿ ಶೆಟ್ಟಿಯ ಚೊಚ್ಚಲ ತಮಿಳು ಚಿತ್ರ. ಮೊದಲ ತಮಿಳು ಸಿನಿಮಾಗೆ ಇಷ್ಟೊಂದು ಸಂಭಾವನೆ ಪಡೆದಿರೋದು ಎಲ್ಲರ ಹುಬ್ಬೇರಿಸಿದೆ.